Meteoor se ontploffing 10 keer dié van Hirosjima | Netwerk24
Meteoor se ontploffing 10 keer dié van Hirosjima
18 Maart 2019 17:01
Nasa het bekend gemaak dat 'n meteoor in Desember in die aarde se atmosfeer ontplof het en dat dié ontploffing tien keer groter as die Hirosjima-atoombom was.
Dit het ver oor die Beringsee ontplof en is daarom nie juis deur gewone mense waargeneem nie, het Lindley Johnson van Nasa aan die BBC gesê.
Dit was egter nie minder van 'n historiese gebeurtenis nie. 'n Meteoor van dié grootte kom net elke twee of drie keer elke 100 jaar so naby aan die aarde verby. Nasa is op 18 Desember deur die Amerikaanse lugmag van die ontploffing in kennis gestel, berig FoxNews.
Volgens berigte van die BBC was die meteoor 'n hele paar meter in omtrek groot en was die impak van die ontploffing 173 kiloton. Die Hirosjima-kernbom het die energie van 15 kiloton gehad.
Die meteoor het ongeveer 15 myl (ongeveer 25 km) bo die aarde ontplof. Dit was die tweede grootste ontploffing in sy soort in 30 jaar en die meteoor het teen 'n spoed van 32 km/sek. beweeg.
Die meteoor is nie voor die tyd bespeur nie. Dit het die aarde onverwags getref, hoewel daar groot projekte is om gevaarlike meteore te probeer opspoor voordat dit die aarde tref.